Mπράουνις: η τέλεια συνταγή που «κλέψαμε» από κορυφαίο φούρνο της Αθήνας

Όσο μας αρέσουν τα ψωμιά στο Τρομερό Παιδί, άλλο τόσο απολαμβάνουμε τα γλυκά, όπως αυτά τα πλούσια, βαθιά σοκολατένια μπράουνις, που πλέον τα φτιάχνουμε και στο σπίτι.

670 γρ. κουβερτούρα με 64% κακάο, σπασμένη σε κομμάτια, 420 γρ. βούτυρο αγελαδινό, 530 γρ. αυγά (περίπου 8 μεγάλα αυγά), 400 γρ. ζάχαρη, 230 γρ. αλεύρι μαλακό, 170 γρ. σταγόνες κουβερτούρας, 340 γρ. καρυδόψιχα, χοντροσπασμένη
Για να ετοιμάσουμε τα μπράουνις λιώνουμε την κουβερτούρα και το βούτυρο σε μπεν μαρί, δηλαδή τα ανακατεύουμε σε μεγάλο ανοξείδωτο μπολ στερεωμένο στα χείλη μας εξίσου μεγάλης κατσαρόλας στην οποία σιγοβράζει λίγο νερό.Αποσύρουμε από τη φωτιά και αφήνουμε το μείγμα να κρυώσει ελαφρώς.Στον κάδο του μίξερ χτυπάμε με το φτερό τα αυγά με τη ζάχαρη, μέχρι να γίνουν ένα αφράτο και ανοιχτόχρωμο μείγμα.Προσθέτουμε το μείγμα κουβερτούρας και χτυπάμε με το φτερό σε χαμηλή ταχύτητα, για να ενσωματωθεί.Κοσκινίζουμε το αλεύρι στο μείγμα και χτυπάμε μέχρι να ενσωματωθεί και αυτό.Τέλος, ρίχνουμε τις σταγόνες κουβερτούρας και τα καρύδια και χτυπάμε μέχρι να σκορπίσουν ομοιόμορφα.Προθερμαίνουμε τον φούρνο στους 175°C, κατά προτίμηση στη λειτουργία του αέρα.Καλύπτουμε το ταψί με λαδόκολλα (πάτο καιτοιχώματα).Αδειάζουμε στο ταψί το μείγμα και το στρώνουμε ομοιόμορφα.Ψήνουμε για 17-20 λεπτά, μέχρι το μείγμα να αποκτήσει μια στερεή, λαμπερή και λεπτή κρούστα στην επιφάνεια, αλλά στο εσωτερικό του να παραμείνει σχετικά ημίρρευστο.Αφήνουμε το μπράουνι να κρυώσει εντελώς πριν το κόψουμε σε κομμάτια και σερβίρουμε.
Αλεύρι (ζύμες),Αυγά,Βούτυρο,Σοκολάτα